Kouluhallituksen kiertokirje todistuksen kaavasta 1
KOULUHALLITUS

Helsingissä,

lokakuun 14 päivänä 1932.

N:o

Kaikille kansakouluntarkastajille.

  Kansakoulun järjestysmuodosta kesäkuun 4 päivänä 1931 annetun asetuksen 38 §:n mukaan on henkilölle, joka ei ole käynyt kansakoulua, mutta haluaa saada todistuksen siitä, että hänellä on kansakoulun oppimäärää vastaavat tiedot, säädetyssä järjestyksessä annettava siitä vahvistetun kaavan mukaan laadittu todistus. Tämän johdosta Kouluhallitus on tänään vahvistanut oheisen kaavan mainittua todistusta varten, mikä Teille tiedoksi ja huomioonotettavaksi ilmoitetaan.

Kouluhallituksen puolesta:

Ylijohtaja OSKARI MANTERE

Osastopäällikkö A. J. Tarjanne

___

Todistus kansakoulun oppimäärää vastaavista tiedoista.

 .................... N. N. ...................., syntynyt ...............ssa ..........kuun ...päivänä 19..., on ilmoittautunut allekirjoittaneelle N. N:n kaupungin (kunnan) N. N:n kansakoulun opettajalle saadakseen todistuksen siitä, että hänellä on kansakoulun oppimäärää vastaavat tiedot; ja on kuulustelussa, joka on toimitettu asianomaisen tarkastajan läsnäollessa ja hänen määräämissään oppiaineissa, katsottu N. N:n tietojen vastaavan kansakoulun oppimääriä seuraavasti:

(Päästötodistuskaavan mukaan)

Paikka ja aika.

....................

kansakoulunopettaja

Hyväksyn tämän todistuksen, joka tuottaa samat oikeudet kuin kansakoulun päästötodistus. Paikka ja aika samat kuin edellä.

....................

..........kaupungin (piirin)

kansakouluntarkastaja.

  Arvosanat: hyvä (10 ja 9), tyydyttävä (8 ja 7), välttävä (6 ja 5), heikko (4–1).

  Huom! Todistuksen saajan kaikki nimet on kirjoitettava täydellisesti ja arvosanat sekä kirjaimilla että numeroilla.

</div>

Lähde
Kansallisarkistossa oleva kouluhallituksen kansanopetusosaston II arkiston sidos Dc:1 kiertokirjeet 1929–1933.

Kouluhallituksen kiertokirjeet